บิ๊กล็อตDTAC62ล้านดักประมูล3จี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — DTAC ฮอต บิ๊กล็อตโผล่ 62 ล้านบาท สัญญาณกำไรดี หลัง กทช. เตรียมเปิดประมูล 3จี ก.ย.นี้ 
การซื้อขายหุ้นวันที่ 78 มิ.ย.ที่ผ่านมา พบว่าหุ้นมือถือได้รับความสนใจจากนักลงทุนมากเป็นพิเศษ ส่งผลให้ราคาขยับขึ้นสวนทางตลาดหุ้นโดยรวมที่ลดลง ท่ามกลางมูลค่าการซื้อขายหนาแน่นเมื่อวันที่ 8 มิ.ย. นำโดยหุ้นบริษัท โทเทิ่ล แอ็คเซ็ส คอมมูนิเคชั่น (DTAC) ปิด 35.50 บาท เพิ่มขึ้น 1.50 บาท หรือ 4.41% ขณะที่บริษัท แอดวานซ์ อินโฟร์ เซอร์วิส (ADVANC) ปิด 81.25 บาท เพิ่มขึ้น 2 บาท หรือ 2.5% 
สำหรับบริษัท ทรู คอร์ปอเรชั่น (TRUE) ขึ้นไปสูงถึง 3 บาท ก่อนย่อมาปิดที่ 2.86 บาท ติดลบ 0.08 บาท หรือ 2.72% 
นอกจากนี้ ยังมีการซื้อขายหุ้น DTAC รายการใหญ่ (บิ๊กล็อต) จำนวน 2 รายการ รวม 1.75 ล้านหุ้น ที่ราคาเฉลี่ย 35.49 บาท มูลค่าทั้งสิ้น 62.10 ล้านบาท นับว่าเป็นหุ้นที่มีการซื้อขายบิ๊กล็อตมากที่สุดของเมื่อวันที่ 8 มิ.ย.
มาร์เก็ตติง เปิดเผยว่า หุ้นมือถือกลับมาคึกคักอีกครั้งในสัปดาห์นี้ เป็นเพราะ พ.อ.นที ศุกลรัตน์ คณะกรรมการกิจการโทรคมนาคมแห่งชาติ (กทช.) ออกมากล่าวว่า จะมีการจัดการประมูลใบอนุญาต 3จี ขึ้นในเดือน ก.ย. ซึ่งเป็นการส่งสัญญาณว่า กทช. กลับมาจริงจังกับการออกใบอนุญาต 3จี อีกครั้งหลังจากเลื่อนมานาน
“หุ้น DTAC น่าสนใจที่สุดและผลดำเนินงานจะดีขึ้นมาก เพราะสัญญาในปัจจุบันโหดมาก ส่วน ADVANC ดีตรงที่จ่ายเงินปันผลสูง” แหล่งข่าวเปิดเผย 
ด้านนายพงษ์ศักดิ์ ศิริคุปต์ รองกรรมการผู้จัดการ บริษัท เด็มโก้ (DEMCO) กล่าวว่า บริษัทมองเห็นโอกาสในการรับงานเสาโทรคมนาคม หลังจาก กทช. เตรียมเปิดประมูลใบอนุญาตโครงข่าย 3จี ในเร็วๆ นี้ 
“เด็มโก้เป็นผู้ให้บริการด้านการผลิตเสาโทรคมนาคม หนึ่งในไม่กี่รายที่มีอยู่ในประเทศ เรามีศักยภาพและมีความพร้อมเข้าไปเสนองานเพื่อรับดำเนินการในส่วนนี้ ซึ่งหากรับงานแบบเต็มกำลังการผลิต บริษัทก็น่าจะมีรายได้จากงานเสาโทรคมนาคมประมาณปีละ 600800 ล้านบาท ติดต่อกันไปอีกอย่างน้อย 23 ปี” นายพงษ์ศักดิ์ กล่าว